Lars Grotnæss

Lars Grotnæss (født 27. september 1893 i Solum, død 12. februar 1941) var en norsk skipsfører som omkom i ei sjøtrefning under andre verdenskrig.

Grotnæss var kaptein på MS «Borgestad». 4. februar 1941 gikk dette skipet i konvoi med 18 andre handelsskip fra Freetown mot Storbritannia. Noen kilder angir at Grotnæss var commodore for konvoien,Hjeltnes, Guri:  Handelsflåten i krig 1939–1945. Sjømann. Lang vakt, Oslo: Grøndahl/Dreyer, 1995, s. 221–224. mens andre hevder at fartøyet kun var en del av konvoien.Om MS «Borgestad», fra nettstedet warsailors.com Den blei angrepet av den tyske krysseren «Admiral Hipper», og «Borgestad» tok opp kampen med sin ene kanon. Konvoien fikk dermed høve til å spre seg. «Borgestad» sank imidlertid, og samtlige 31 besetningsmedlemmer omkom.

Grotnæss blei post mortem tildelt Krigskorset.Gjems-Onstad, Erik (red.):  Krigskorset og St. Olavsmedaljen med ekegren, Oslo: Grøndahl Dreyer, 1995, s. 59–60.

 Referanser 

 Litteratur 
 Dannevig, Birger (1968): Skip og menn. Den norske handelsflåtes krigsinnsats 1939–1945, Oslo: Cappelen (Ebok fra bokhylla.no)
 Hjeltnes, Guri (1995): Handelsflåten i krig. Bind 3. Sjømann: lang vakt, Oslo: Grøndahl og Dreyers Forlag (Ebok fra bokhylla.no)
 Lønnå, Elisabeth (2010): Sjøens kvinner. Ute og hjemme, Oslo: Scandinavian Academic Press
 Rasmussen, A.H. (1964): Menn uten medaljer. En saga om og av norske sjøfolk, Oslo: Cappelen (Ebok fra bokhylla.no)
 Våre falne 1939–1945; utgitt av Den norske stat 1949–1951

 Eksterne lenker 
 Lars Grotnæss i krigsseilerregisteret.no
 Om MS «Borgestad» og Lars Grotnæss fra warsailors.com (engelsk)

Kategori:Norske sjøfolk
Kategori:Norske krigsseilere under andre verdenskrig
Kategori:Krigskorset
Kategori:Personer fra Skien kommune
Kategori:Fødsler i 1893
Kategori:Dødsfall i 1941
Kategori:Artikler i sjøfart-prosjektet